
ŠIAULIŲ MIESTO SAVIVALDYBĖS ADMINISTRACIJOS
EKONOMIKOS SKYRIUS

SPRENDIMO
DĖL ŠIAULIŲ MIESTO SAVIVALDYBĖS TARYBOS 2021 M. GRUODŽIO 23 D. SPRENDIMO NR. T-481 „DĖL FINANSINĖS PARAMOS SKYRIMO AUKŠTOS PROFESINĖS KVALIFIKACIJOS SPECIALISTAMS TVARKOS APRAŠO  PATVIRTINIMO“ PAKEITIMO



2024 m. spalio 7 d.
Šiauliai



Sprendimo projekto tikslas – pakeisti Finansinės paramos skyrimo aukštos profesinės kvalifikacijos specialistams tvarkos aprašą (toliau – Aprašas) ir išdėstyti jį nauja redakcija. Aprašas keičiamas atsižvelgiant į 2023 m. gruodžio 13 d. priimto Komisijos reglamento (ES) 2023/2831 dėl Sutarties dėl Europos Sąjungos veikimo 107 ir 108 straipsnių taikymo de minimis pagalbai nuostatas ir įgyvendinant Lietuvos Respublikos vietos savivaldos įstatymo 27 straipsnio 2 dalies 26 punktą, Lietuvos Respublikos konkurencijos įstatymo 55 ir 55-1 straipsnius.

Finansinės paramos skyrimą aukštos profesinės kvalifikacijos specialistams reglamentuoja Aprašas patvirtintas Šiaulių miesto savivaldybės tarybos 2021 m. gruodžio 23 d. sprendimu Nr. T-481 „Dėl finansinės paramos skyrimo aukštos profesinės kvalifikacijos specialistams tvarkos aprašo  patvirtinimo“.   

Sprendimu siūloma patvirtinti naują patikslintą Aprašą, kuriame reglamentuojama finansinės paramos skyrimo aukštos profesinės kvalifikacijos specialistams tvarka. 
Atsižvelgiant į patvirtintą 2023 m. gruodžio 13 d. Komisijos reglamentą (ES) 2023/2831  dėl Sutarties dėl Europos Sąjungos veikimo 107 ir 108 straipsnių taikymo de minimis pagalbai (toliau –reglamentas) keičiami Aprašo 3.2, 3.3 papunkčiai ir 37, 38, 39,  40,  41, 42,  43,  44, 45, 46, 47, 48 punktai.  
Įgyvendinant Lietuvos Respublikos vietos savivaldos įstatymo 27 straipsnio 2 dalies 26 punktą Aprašo 14, 15, 16, 30, 34 punktuose ir 3.6 3.8 papunkčiuose, „Komisija“ keičiama į „darbo grupę“. 
Įgyvendinant Lietuvos Respublikos konkurencijos įstatymo 55 ir 55-1 straipsnius pakeistas 49 punktas.
Aprašo 3.1, 3.10, 3.11, 5.1, 12.1, 12.2, 24.1 papunkčiai ir 5, 10, 12, 13, 16, 18, 19, 23, 25, 29, 33, 35, 53, 54 punktai sutvarkyti siekiant aiškesnio reglamentavimo, su kuo susidūrė iki šiol veikianti Komisija, vertinanti pateiktus prašymus dėl paramos skyrimo (toliau – Prašymas). Pakeistas 3.1. papunktis, kur patikslinta aukštos profesinės kvalifikacijos specialisto sąvoka. Pakeistas 5 punktas, kur numatomi aiškesni keliami reikalavimai aukštos profesinės kvalifikacijos specialistams skiriant paramą. Pakeistas 16 punktas, kur numatomi Prašymo atmetimo ir nenagrinėjimo atvejai. Pakeistas 29 punktas, kuriame nurodyti vykdomi veiksmai trišalės sutarties nutraukimo atveju ir papildomo susitarimo pasirašymo atveju.  Ištaisyti kiti netikslumai atsiradę Apraše.
Priėmus sprendimą, galimos pasekmės (nurodomos tiek teigiamos, tiek neigiamos galimos pasekmės). 
Priėmus sprendimą, teigiamos pasekmės: įgyvendintas 2023 m. gruodžio 13 d. Komisijos reglamentas (ES) 2023/2831 dėl Sutarties dėl Europos Sąjungos veikimo  107 ir 108 straipsnių taikymo de minimis pagalbai bei Lietuvos Respublikos vietos savivaldos įstatymas, Lietuvos Respublikos konkurencijos įstatymas, patikslintas Aprašas, kuriame aiškesnė finansinės paramos skyrimo aukštos profesinės kvalifikacijos specialistams tvarka. 
Neigiamų pasekmių nenumatoma.

.	Sprendimo projektu siūloma pakeisti Šiaulių miesto savivaldybės tarybos 2021 m. gruodžio 23 d. sprendimą Nr. T-481 „Dėl finansinės paramos skyrimo aukštos profesinės kvalifikacijos specialistams tvarkos aprašo  patvirtinimo“ ir išdėstyti jį nauja redakcija.
.	Šie potvarkiai keičiami naujais teisės aktais: Šiaulių miesto savivaldybės mero 2023 m. gegužės 30 d. potvarkis Nr. M-348 „Dėl finansinės paramos teikimo aukštos kvalifikacijos specialistams komisijos darbo reglamento patvirtinimo“ ir Šiaulių miesto savivaldybės mero 2023 m. gegužės 30 d. potvarkis Nr. M-347 „Dėl finansinės paramos teikimo aukštos kvalifikacijos specialistams komisijos sudarymo“ su visais pakeitimais ir papildymais. 

Papildomų teisės aktų sprendimo įgyvendinimui priimti nereikia. 
Sprendimui įgyvendinti reikalingos lėšos (nurodoma, kiek biudžeto lėšų pareikalaus ar leis sutaupyti sprendimo įgyvendinimas). 
Sprendimui įgyvendinti papildomos lėšos nereikalingos. 
Sprendimo projekto antikorupcinis vertinimas (jei tokį vertinimą reikia atlikti, nurodoma, kad pridedama Antikorupcinio vertinimo pažyma).
Pridedama Antikorupcinio vertinimo pažyma.
Sprendimo projektą parengė Šiaulių miesto savivaldybės administracijos Ekonomikos skyrius. Tiesioginis rengėjas – vyr. specialistė Jūratė Marcišauskienė, tel. (+370 41) 596277. 

